b'\n_START_ARTICLE_\nBibliotekarstvo in informacijska znanost\n_START_PARAGRAPH_\nBibliotekarstvo in informacijska znanost je interdisciplinarna veda, ki zdru\xc5\xbeuje znanstvene panoge, katerih skupni predmet obravnave je pisana in tiskana knjiga ter vpra\xc5\xa1anja bibliotekarske teorije in prakse. Zajema zgodovino knjige, zgodovino, organizacijo in poslovanje knji\xc5\xbenic, bibliografijo in biblioterapijo kot temeljne bibliotekarske znanstvene panoge. V sodobnem \xc4\x8dasu se bibliotekarstvo vse bolj zbli\xc5\xbeuje in zdru\xc5\xbeuje z nekaterimi drugimi znanstvenimi panogami, zlasti z informatiko in dokumentalistiko. Povezuje pa se \xc5\xa1e z nekaterimi pomo\xc5\xbenimi znanstvenimi panogami, kot so paleografija (in razvoj pisave), razvoj in sistematika znanosti, in z vse \xc5\xa1tevilnej\xc5\xa1imi sorodnimi znanstvenimi panogami, kot so pedagogika, psihologija, sociologija, komunikologija in statistika.'